Keskustelu:Teknologia

message: Pyytäisin tarkkuutta "teknologia"-sanan käytölle. Se sotketaan surutta sanaan tekniikka.
Teknologia tarkoittaa oppia luonnon raaka-aineiden jalostuskeinoista.Kommentin jätti 84.253.229.137 (keskustelu – muokkaukset).
replies: text: Ei aivan surutta. Lue osio etymologiasta. -tKahkonen 6. elokuuta 2006 kello 17.03 (UTC)
replies: text: :Pohdin tätä itse juuri ja itse mieluiten käyttäisin suomen sanaa "tekniikka", kun englanninkielinen termi on "engineering" tai "technique", ja sanaa "teknologia", kun englanninkielinen termi on "technology". "engineering" = rakenteiden, laitteiden, työkalujen yms. suunnittelua, analyysia ja toteuttamista; "technique" = tapa tehdä jokin asia (huom. ero "engineering" -merkitykseen); "technology" = tietoa rakenteista, laitteista, työkaluista yms. ja niiden käyttöä. (Kuvaukset paljolti englanninkielisen Wikipedian pohjalta) En kuitenkaan sanoisi että on kategorisesti väärin käyttää sanaa "tekniikka", kun puhuu "techonology":sta. Viittaus "korkeaan teknologiaan" etymologia-osassa on minusta turha. Ari Jolma
replies: text: ::Tuo uudelleenohjaus sanalla "tekniikka"... eikös tekniikka tarkoita myös (esimerkkeinä) Digimon-sarjassa Digimonien taistelutapaa, ja samaa Dragonball-sarjassa? ----W-- 10. tammikuuta 2007 kello 13.17 (UTC)
replies: text: :::Tekniikka ja teknologia kannattaisi erottaa, vaikka niiden ero suomen kielessä on aika pieni (kuten Ari Jolma yllä toteaa). Teknologia artikkelin alussa oleva lause: "Teknologia on tekniikan hyväksikäyttöä haluttujen päämäärien saavuttamiseksi." on puppua. Teknologia on "oppi tekniikasta" ja yhteisnimitys tekniikan oppialueista. Tekniikka on tieteen soveltamista haluttujen toimintojen (koneiden, ympäristön muutosten tai ilmiöiden) toteuttamiseksi. Tekniikka artikkeli voisi viitata en:wikin engineering artikkeliin ja teknologia keskittyä enemmän tekniikan filosofiaan ja viitata en:wikin technology artikkeliin.vilkapi 16. helmikuuta 2007 kello 19.29 (UTC)

message: Tämä artikkeli keskittyy teknologiaan tuotantovälineenä voitontavoittelussa.
Näinollen se ei ole neutraali, tai artikkeli ei ole oikein nimetty.
Teknologia voi olla myös pyrkimys kohottaa elämänlaatua, ja monia muita asioita jota se on alunperin ollut, joita ei artikkelissa mainita lainkaan. --82.181.129.112 23. kesäkuuta 2010 kello 22.51 (EEST)
replies: text: Tekniikasta on eri artikkeli. Jos joku määrittelee, miten tekniikka eroaa voitontavoittelussa pyrkimyksestä kohottaa elämän laatua, niin sitten sellainekin näkökulma voidaan ottaa huomioon. Auto ei ole ollut menestystuote siksi, että Ford teki sillä voittoa, vaan siksi, että kohotti niin monen ihmisen elämän laatua. vilkapi 24. kesäkuuta 2010 kello 21.19 (EEST)
replies: text: :Yksi esimerkki voittoa tavoittelemattomasta teknologiasta voisivat olla vapaan lähdekoodin ei-kaupalliset ohjelmistot. --ML 24. kesäkuuta 2010 kello 21.37 (EEST)
replies: text: ::Vapaan lähdekoodin ohjelmistot näyttävät olevan vapaata voitontavoittelusta, mutta oma kokemukseni toiminnasta hyvinkin lähellä näitä tuottavia tahoja on, että niillä pyritään luomaan markkinoita tai hakemaan mainetta mainetta ohjelmoijina. Joku yritys voi vapauttaa ohjelmistojaan kampittaakseen kilpailijoita. Aivan puhtaasti ilman voitontavoittelua pystyy vain harva toimimaan. vilkapi 25. kesäkuuta 2010 kello 17.57 (EEST)
thread_title:  Monetaristinen teknologia